Paroolraad geskors oor vrylating van twee van Waterkloof-vier | Maroela Media
Gert van Shcalkwyk (links) en Reinach Tiedt (regs). Foto's: SAPA
Die paroolraad van die Zonderwater-gevangenis in Cullinan is met onmiddellike effek geskors weens die vrylating van twee lede van die sogenaamde Waterkloof-vier.
“Die skorsing het te doen met die deurlopende interne ondersoeke rakende die Zonderwater-paroolraad se foutiewe aanbeveling om die veroordeelde moordenaars, Reinach Tiedt en Gert van Schalkwyk, se gevangenisstraf na korrektiewe toesig om te skakel,” het ŉ woordvoerder van die departement van korrektiewe dienste, Phumlani Ximiya, gesê. Tiedt en Van Schalkwyk is op 16 Desember op korrektiewe toesig vrygelaat nadat hulle sowat drie jaar van hulle twaalf jaar vonnis uitgedien het. Hulle medebeskuldigdes, Christoff Bekker en Frikkie du Preez, se vonnisse is nie omgeskakel nie. Ximiya sê die voorsitter van die Zonderwater medium A en B saakbestuurkomitee is ook met onmiddellike effek geskors. “Wanneer die ondersoek voltooi is sal die departement ŉ besluit neem rakende dissiplinêre stappe teen die beamptes wat by die saak betrek word,” sê Ximiya.
Vermiste munisipale bestuurder se lyk gevind